**Brú na Bóinne** (irski za "Palača Boyne") je skupina neolitskih spomenika u okrugu Meath, pokrajina Leinster u Irskoj, koji su izgrađeni oko 3.500-3.200 godine pr. Kr.; prije egipatskih piramida. To je najveći i jedan od najvažnijih megalitskih prapovijesnih arheoloških lokaliteta u Europi. Njegovi neolitski tumulusi, menhiri i dolmeni su izgrađeni zahvaljujući poznavanju osnovnih astronomskih i znanstvenih spoznaja, što je najočitije na podzemnoj grobnoj dvorani Newgrange. 

Svetište NewgrangeSvetište Newgrange

Lokalitet okružuje rijeka Boyne s tri strane, a sa sjeverne strane njenom pritokom, rijekom Mattock. Tako da je potpuno okružen vodom i često se naziva i "Zavoj rijeke Boyne", što je nepravilan prijevod irskog naziva *Brú na Bóinne* što zapravo znači "Palača Boyne".

Lokalitet se sastoji od 40 podzemnih grobnih dvorana i drugih spomenika od kojih sz najpoznatiji koncentrirani na sjevernoj strani rijeke (Newgrange, Knowth i Dowth), koji su slavni i zbog velike kolekcije neolitskih umjetnina koje su pronađene tu. Ovi tumulusi su građeni na zavoju rijeke i postoje dokazi da su izgrađeni od kamenja s još starijih građevina, poput mezolitskog kamenog oruđa. Također su posjećivani stoljećima poslije o čemu svjedoče grobni darovi iz brončanog, željeznog, rimskog doba, pa čak i srednjeg vijeka.

Središnji i najveći grobni humak Newgrange je poput druga dva velika humka (Knowth i Dowth) izgrađen u skladu s poravnanjem ravnodnevice (poput Stonehengea u Engleskoj), ali i drugi spomenici (Cloghalea kromleh, Townleyhall, Monknewtown, ritualno jezero i dr.) također imaju astronomski određenu topografiju.

Presjek i tlocrt Newgrangea
Maleni menhiri u Newgrangeu
Arheološki lokaliteti na zavoju Boyne upisan je 1993. godine na UNESCO-v popis mjesta svjetske baštine u Europi kao trijumf ljudskog duha u ranoj ljudskoj povijesti u izoliranim mjestima. Oni su otprilike suvremenici mastaba arhajskog doba Egipta (prva i druga dinastija), zigurata u Sumeru, te stoljeće ili dva ranije od prvih gradova Harappa kulture u Indiji, te 500 god. od zlatnog doba Kineske povijesti. Neuobičajeno fine izrade za njihovo vrijeme, i s izuzetno bogatim nalazom dokaza, ti lokaliteti stoje kao vidljivi simbol dostignuća ranih naroda udaljenih od tradicionalnih središta civilizacije.

* Menhir iz NewgrangeaMenhir iz Newgrangea
* Tumulus u NewgrangeuTumulus u Newgrangeu
* Artefakti iz NewgrangeaArtefakti iz Newgrangea
* "Menhir sudbine" na brdu Tara"Menhir sudbine" na brdu Tara
* Jedan od tumulusa u KnowthuJedan od tumulusa u Knowthu
* Kromleh od debala u KnowthuKromleh od debala u Knowthu
* Prolaz kroz glavnu grobnu komoru u KnowthuProlaz kroz glavnu grobnu komoru u Knowthu
* Niša tumulusa u FourknocksuNiša tumulusa u Fourknocksu
* DowthDowth
* LoughcrewLoughcrew

Veze
----

* Neolitska umjetnost
* Megalitska kultura

Literatura
----------

* D. Lewis-Williamsi D. Pearce, *Inside the Neolithic Mind*, Thames and Hudson, London, 2005. ISBN 0-500-05138-0
* M. J. O'Kelly, *Newgrange: archaeology, art, and legend*, 1982. London: Thames and Hudson, Ltd.

Vanjske veze
------------

***Brú na Bóinne*** na Wikimedijinoj ostavi

* Službena stranica Arhivirano 2013-10-06 na Wayback Machine-u
* Portal doline Boyne

Koordinate: 53°41′34″N 6°26′58″W﻿ / ﻿53.69284°N 6.44932°W﻿ / 53.69284; -6.44932